عبد الشکور

مفتی عبدالشکور ایک پاکستانی سیاست دان تھے۔ مفتی عبدالشکور یکم جنوری 1968ء کو لکی مروت کے گاؤں تاجبی خیل میں پیدا ہوئے۔ آپ  اپریل 2022ء سے موجودہ وفاقی وزیر برائے مذہبی امور اور بین المذاہب ہم آہنگ کے عہدے پر تھے۔ وہ اگست 2018ء سے پاکستان کی قومی اسمبلی کے رکن تھے، 15 اپریل 2023ء کو گاڑی کے حادثے کی وجہ اُن کا انتقال ہو گیا۔

پیدائش
یکم جنوری 1968ء کو تاجبی خیل (سب ڈویژن بیٹنی / ضلع لکی مروت ) میں پیدا ہوئے ،

تعلیم
مختلف دینی مدارس سے درس نظامی کا نصاب مکمل کیا، مفتی کورس کی سند بھی حاصل کی ،
انہوں نے فلسفے اور اسلامک اسٹڈیز میں ماسٹرز کیا،

درس و تدریس
وہ پشاور میں ایک مسجد کے باقاعدہ خطیب بھی تھے اور اسی مسجد سے ملحقہ مدرسہ میں طلبہ کو پڑھاتے بھی تھے، لیکن وفاقی وزارت ملنے کے بعد انہوں نے مدرسہ میں تعلیم دینے کا سلسلہ مؤخر کر دیا تھا۔

مختلف مدارس میں فقۂ بھی پڑھاتے رہے۔

سیاسی دور 
وہ 2018ء کے پاکستانی عام انتخابات میں حلقہ NA-51 (Tribal Area-XII) سے متحدہ مجلس عمل (MMA) کے امیدوار کے طور پر پاکستان کی قومی اسمبلی کے لیے منتخب ہوئے تھے۔  انہوں نے 21,896 ووٹ حاصل کیے اور قیصر جمال کو شکست دی۔  مفتی عبدالشکور جمعیت علماءاسلام (ف) کے متحرک اور نظریاتی رہنماؤں میں شمار ہوتے تھے، انہوں نے وزیر مذہبی امور کے طور پر بڑی محنت، اخلاص اور ایمانداری سے فرائض انجام دیے۔ مفتی عبدالشکور جے یو آئی ف فاٹا کے امیر تھے اور انہوں نے گزشتہ سال سال اپریل میں وفاقی وزیر برائے مذہبی امور کا قلم دان سنبھالا۔

وفات
15 اپریل 2023ء کو اسلام آباد میں ایک ٹریفک حادثے میں عبد الشکور کی موت ہوگئی۔ پولیس کے مطابق، وہ گاڑی چلا رہے تھے کہ ایک اور گاڑی ان کی گاڑی کے ڈرائیور کی سائیڈ سے ٹکرا گئی۔ اسے پولی کلینک لے جایا گیا۔ لیکِن وہ تب تک دم توڑ چُکے تھے۔
عبدالشکور کو ان کے آبائی قبرستان تاجبی خیل، ضلع لکی مروت  میں سپردِ خاک کیا گیا۔ پاکستان کے صدر عارف علوی  اور وزیراعظم شہباز شریف نے ان کی وفات پر اظہار افسوس کیا ہے۔

یہ بھی دیکھیں 
 پندرہویں قومی اسمبلی پاکستان (2018 تا 2022) کے ارکان کی فہرست
 پاکستان تحریک انصاف حکومت کے خلاف امریکی سازش اور پی ٹی آئی اراکین اسمبلی کا استعفی
 پاکستان تحریک انصاف کے منتخب اراکین کی فہرست (2013–2018)

حوالہ جات

بیرونی روابط

غیر موجود سال پیدائش (بقید حیات شخصیات)
پاکستانی ارکان قومی اسمبلی 2018ء تا 2023ء
قومی اسمبلی پاکستان کے رکن کے نامکمل مضامین
اپریل 2023ء